b'\n_START_ARTICLE_\nSultanat d\'Anjuan\n_START_PARAGRAPH_\nEl sultanat d\'Anjuan fou un estat sobir\xc3\xa0 de l\'Oce\xc3\xa0 \xc3\x8dndic en el que avui dia s\xc3\xb3n les illes Comores, que va existir entre vers el 1500 i 1891. De 1843 a 1896 va estar sota semiprotectorat de Fran\xc3\xa7a i des de 1896/1897 sota protectorat formal franc\xc3\xa8s.\n_START_SECTION_\nFundaci\xc3\xb3 i primers sultans\n_START_PARAGRAPH_\nAl segle XV, Sima i Domoni eren establiments de l\'illa que ocupaven una superf\xc3\xadcie redu\xc3\xafda (Sima unes 11 hect\xc3\xa0rees i Domoni no se sap per\xc3\xb2 segurament una mesura similar). Domoni, que gaudia d\'un petit port protegit i una platja, va arribar a dominar pol\xc3\xadticament despr\xc3\xa9s d\'un enfrontament amb Sima, del que informen diverses tradicions orals. Amb el domini de Domoni es va iniciar el sultanat que es va caracteritzar per les institucions pol\xc3\xadtiques centralitzades, una creixent jerarquia social i el desenvolupament de la ramaderia, que es va convertir en la principal font econ\xc3\xb2mica. A Mayotte, a la ciutat de Tsingoni, es va crear una mesquita en estil proper al de Domoni, la qual est\xc3\xa0 datada el 1538 (la capital de Mayotte a Tsingoni s\'hi mantindr\xc3\xa0 fins al final del segle XVIII)._NEWLINE_La mesquita de Domoni \xc3\xa9s considerada shirazi. El nom de shirazi es refereix en les fonts orals (i despr\xc3\xa9s a les escrites) de la costa swahili, les Comores i Madagascar, als musulmans suposadament procedents en un temps lluny\xc3\xa0 (abans del segle XVI) de l\'exterior, en general de P\xc3\xa8rsia (de Shiraz a Fars), establint-se a l\'\xc3\x80frica oriental. Aquesta identitat reclamada pels que arribaven els va permetre legitimar posicions de domini social. Les tradicions de l\'illa d\'Anjuan esmenten dos episodis de l\'arribada dels musulmans anomenats shirazis,  que haurien precedit als B\xc4\x81\'Alaw\xc4\xab. La primera presenta Husayn ben Ali al-Farsi, l\xc3\xadder a Anjuan antigament, i la segona, a Muhammad ben Isa Al-Shirazi, que havia fugit del Benadir Somali on va regnar durant un temps per marxar a principis del segle XV a Anjuan. Ell mateix, o el seu fill Hassan, hauria fundat la dinastia d\'Al-Maduwa, inicialment a Sima, per a continuaci\xc3\xb3, moure la seva capital a Domoni (el sult\xc3\xa0 Hassani el Shirazi Madoua o Hassan Maduwa \xc3\xa9s considerat el fundador del sultanat). Despr\xc3\xa9s un xerif del llinatge al-Ahdal, resident a Pate, hauria estat cridat a Anjuan al segle XV pel sult\xc3\xa0 al-Maduwa per casar-se amb la seva filla. llavors hauria regnat el fill del matrimoni (que junt a un besn\xc3\xa9t a la fi del segle XVII, foren els dos \xc3\xbanics Al-Ahdal que van regnar) de nom Mohamed ben Hassan._NEWLINE_El 1598, una n\xc3\xa9ta d\'Hassani al-Shirazi, Halima Djoumb\xc3\xa9 I, va regnar a Anjuan almenys fins al 1615 i la va seguir el seu fill Sultan Maouana Idarous, seguint altre cop una princesa, Manaou Idarous, que regnava el 1645; es va casar amb Alaoui al Masela (o al-Masila), provocant un canvi de dinastia. Despr\xc3\xa9s d\'al-Masila va regnar la seva filla Halima Djumbe II (1693) que es va casar amb Abu Bakr ben Salim, provocant un nou canvi de dinastia per\xc3\xb2 sempre branques del llinatge B\xc4\x81\'Alaw\xc4\xab per l\xc3\xadnia femenina._NEWLINE_Despr\xc3\xa9s del seu fill, Sultan Salim (vers 1711-1741) la seva n\xc3\xa9ta Djumbe va rebre el tron; es va casar amb el seu cos\xc3\xad, Ahmed Said, qui tamb\xc3\xa9 era descendent de Hassani al-Shirazi, que va prendre el t\xc3\xadtol de sult\xc3\xa0. El seu llarg regnat es va veure ennuvolat m\xc3\xa9s tard  per les revoltes camperoles contra l\'impost i contra els privilegis de la gent de les ciutats. Despr\xc3\xa9s d\'haver tingut la idea desafortunada, de sufocar la revolta emprant guerrers sakalaves de Madagascar, aquests es tornaran contra ell; Domoni fou assetjada i conquerida i el vell Sult\xc3\xa0 Ahmed Said va abdicar (1792) i el seu successor Abdallah I Mougne Fani, besn\xc3\xa9t del sult\xc3\xa0 Manaou Idarous, va decidir el trasllat de la capital a Mutsamudu. Aix\xc3\xad el 1792 van quedar unides la capitalitat administrativa i l\'econ\xc3\xb2mica._NEWLINE_Els fundadors al-Maduwa i els llinatges xerifians mai van deixar d\'aliar-se per matrimoni i disputar-se el poder: vinculats per una relaci\xc3\xb3 estreta, regnaren de forma cont\xc3\xadnua al seu torn respectiu, d\'acord amb la l\xc3\xb2gica de llinatge. Durant segles Anjuan va estar sota l\'autoritat i les lleis d\'un sobir\xc3\xa0 que pertanyia a una o altre branca d\'una mateixa fam\xc3\xadlia, els descendents d\'al-Hassani al-Shirazi Madoua (Maduwa)._NEWLINE_Com que la llei s\xc3\xa0lica no s\'aplicava, el poder va anar a mans sovint dels descendents d\'Hassani al-Shirazi. Per matrimoni amb alguns pr\xc3\xadnceps a vegades estranys a la descend\xc3\xa8ncia d\'Hassani al-Shirazi, les princeses van iniciar "dinasties" que ja no portaven el nom d\'al-Maduwa (El-Masela o Masila i Aboubakar ben Salim), per\xc3\xb2 els membres en l\xc3\xadnia directa descendien sempre per les dones del primer sult\xc3\xa0 de la dinastia. El sobir\xc3\xa0 estava assistit per un Gran Consell, el Mandjelissa, que reunia els grans notables de l\'illa, i pel seu paper en la successi\xc3\xb3 feia del sultanat  una monarquia electiva, almenys entre els descendents de Hassani al-Shirazi. El Mandjelissa havia de con\xc3\xa8ixer sobre importants q\xc3\xbcestions pol\xc3\xadtiques, incloent la fixaci\xc3\xb3 d\'impostos; tamb\xc3\xa9 de les relacions amb els pa\xc3\xafsos estrangers. Els procediments administratius foren descrits pel tinent del vaixell Frappaz el 1820: "El Sult\xc3\xa0, altament respectat, \xc3\xa9s la primera persona de l\'estat. No t\xc3\xa9 un poder absolut, i no pot fer res sense el consell d\'una assemblea permanent composta pels principals dirigents de l\'illa. No obstant aix\xc3\xb2, t\xc3\xa9 el dret de gr\xc3\xa0cia als condemnats, i cap execuci\xc3\xb3 no pot fer-se sense haver col\xc2\xb7locat a la sent\xc3\xa8ncia el segell del sult\xc3\xa0. Tamb\xc3\xa9 presideix els tribunals i \xc3\xa9s accessible al m\xc3\xa9s petit dels seus s\xc3\xbabdits". Reconeixent la realitat de l\'estat d\'Anjuan  i l\'autoritat del sult\xc3\xa0, anglesos i francesos van intentar tractar amb ell els segles XVIII i XIX. Per\xc3\xb2 el govern d\'Anjuan, que es malfiava, va evitar sempre quedar vinculat per qualsevol document.\n_START_SECTION_\nViatges dels europeus\n_START_PARAGRAPH_\nLes dues principals ciutats de l\'illa, Domoni i Mutsamudu, compartien funcions administratives; Domoni era la capital "administrativa", seu del sultanat i Mutsamudu la seu del Mandjelissa; Mutsamudu estava sota l\'autoritat d\'un governador o visir i tenia un paper del capital econ\xc3\xb2mica i per les relacions exteriors durant les escales de vaixells europeus en la ruta a l\'\xc3\x8dndia. Es pot afirmar que a finals del segle XVIII, i a difer\xc3\xa8ncia de les illes ve\xc3\xafnes, Anjuan probablement formava ja feia molt de temps, un verdader estat i no un cacicat del tipus afric\xc3\xa0; era un regne amb un sobir\xc3\xa0, flanquejat per un govern l\'autoritat del qual s\'estenia a la totalitat de l\'illa, un ex\xc3\xa8rcit i un tresor alimentat per recursos ordinaris "._NEWLINE_Els europeus, els testimonis dels quals s\xc3\xb3n les principals fonts, descriuen per primera vegada les activitats dels intermediaris en el comer\xc3\xa7 a Anjuan. John Ovington va observar en 1690 l\'estreta relaci\xc3\xb3 entre Anjuan i Pate: "La gent d\'aquesta illa van a comerciar a Patta (Pate) a la costa oriental d\'\xc3\x80frica, on porten arr\xc3\xb2s. "El m\xc3\xa9s visible \xc3\xa9s la tracta d\'esclaus, en la qual la gent de l\'arxip\xc3\xa8lag de Lamu i les Comores s\xc3\xb3n actius. Pieter van der Broecke va notar el 1614 com feien viatges entre l\'illa i Madagascar, on compraven arr\xc3\xb2s i mill, ambre gris i esclaus, i despr\xc3\xa9s anaven a la mar Roja, on ho intercanviaven amb teles \xc3\xadndies i opi. Enlla\xc3\xa7os directes existien entre Anjuan i Hadramaut, en particular en el context del tr\xc3\xa0fic d\'esclaus. Eren especialment visibles els moviments dels vaixells en els ports d\'Ar\xc3\xa0bia del Sud identificats a principis del segle XVII pels funcionaris de la Companyia Holandesa de les \xc3\x8dndies Orientals i compilats per G. C. Brouwer. Thomas Vernet tamb\xc3\xa9 va informar sobre la sorpresa de Sir Thomas Roe, quan es va creuar a Anjuan amb el pilot musulm\xc3\xa0 d\'un vaixell de comer\xc3\xa7 d\'esclaus de Madagascar, que tenia una carta bastant elaborada i era expert en el viatge de Mogadiscio, on va n\xc3\xa9ixer, i Cambay. D\'altra banda, des del comen\xc3\xa7ament del segle XVIII, els cargols de mar eren capturats a Anjuan i exportats per naus procedents de l\'\xc3\x8dndia. Per tant, l\'illa tenia un lloc en aquest comer\xc3\xa7 que es va desenvolupar a la costa swahili cap a la meitat del segle, principalment l\'arxip\xc3\xa8lag Lamu. Els europeus, la pres\xc3\xa8ncia dels quals aniria ampliant les xarxes de persones de Mutsamudu enfocada a la demanda de productes agr\xc3\xadcoles locals, van for\xc3\xa7ar a organitzar millor aquest producci\xc3\xb3._NEWLINE_Els europeus buscaven sobretot queviures, cosa que va motivar les seves primeres parades a les Comores. El 1607, un vaixell va comprar a Anjuan 366 bovins i 276 cabres; una altra el 1617, va comprar 130 bous (100 dels quals els van haver d\'esperar uns dies, ja que es van haver de portar d\'altres illes); un tercer vaixell, el 1634, va comprar 79 bovins i 27 caprins. A canvi, el ferro era la primera gran demanda dels habitants de les Comores i, per a qualsevol objecte de ferro, incloent les campanes petites que el capit\xc3\xa0 Bonnel va intercanviar el 1618, oferien cabres, bous i (probablement a Moheli) closques de tortuga. El 1673, John Fryer admirava "la forma en qu\xc3\xa8 transformaven el ferro vell (cosa molt buscada) en ganivets i eines afilades com fulles d\'afaitar._NEWLINE_El paper dels comerciants locals encara sembla limitat a la fi del segle XVII i principis del segle XVIII, ja que eren pocs i probablement compartien els costos i els beneficis amb els seus associats d\'Hadramaut i Oman. John Pike, sobrec\xc3\xa0rrec de la nau Rochester, no va veure a Anjuan el 1704 m\xc3\xa9s que cinc grans vaixells pertanyents a insulars, dos al "governador" (segurament el sult\xc3\xa0) i 3 al capita "Boomadey". D\'altra banda, els viatgers africans orientals (o de les altres illes Comores) que anaven a Ar\xc3\xa0bia i l\'\xc3\x8dndia no eren nom\xc3\xa9s comerciants: hi va haver entre ells emissaris pol\xc3\xadtics, pelegrins i estudiants religiosos._NEWLINE_Juntament amb el comer\xc3\xa7 a llarga dist\xc3\xa0ncia, hi ha episodis c\xc3\xadclics de  venda de captius de guerra o altres presoners. El 1783, el sult\xc3\xa0 d\'Anjuan i el seu consell, mancats de bra\xc3\xa7os per a la propera collita, van atacar Mayotte sota un pretext pol\xc3\xadtic: presoners convertits en esclaus es van repartir entre els poderosos que els explotaven o els venien. Els mahorais  mateixos havien venut el 1710 a comerciants musulmans ("\xc3\xa0rabs") alguns navegants europeus que havien capturat. _NEWLINE_Primer van ser les parades freq\xc3\xbcents de vaixells europeus a Mutsamudu des del segle XVI. Les naus compraven menjar, el sult\xc3\xa0 i el seu visir van tractar de proporcionar-los el millor. Nom\xc3\xa9s pels francesos al segle XVIII, es compten almenys cinquanta vaixells que van estar amarrats a Mutsamudu; per\xc3\xb2 hi havia tamb\xc3\xa9 vaixells anglesos, portuguesos, holandesos, i m\xc3\xa9s tard nord-americans. La parada d\'Anjuan era molt popular entre els europeus, la qualitat de les possibilitats de recepci\xc3\xb3 i el subministrament que oferia l\'illa que s\'endevinava pr\xc3\xb2spera._NEWLINE_En el segle XVIII, les exaccions dels pirates francesos (Surcouf, Lablache) foren una oportunitat per a l\'intercanvi de correus entre el sult\xc3\xa0 d\'Anjuan i els governadors successius a Port Louis a l\'Illa de Fran\xc3\xa7a (Maurici) amb compensacions proporcionades al sult\xc3\xa0 a t\xc3\xadtol de reparaci\xc3\xb3. En 1802, despr\xc3\xa9s del bombardeig del carrer Saint-Nicaise, Fran\xc3\xa7a va demanar al sult\xc3\xa0 Abdallah II de rebre trenta-dos dels anomenats deportats "jacobins", entre els quals hi havia el general Rossignol; el sult\xc3\xa0 va acceptar f\xc3\xa0cilment, ja que el capit\xc3\xa0 Lafitte, "enviat especial del governador de l\'Illa de Fran\xc3\xa7a al sult\xc3\xa0 d\'Anjuan" li va portar tres canons, armes de foc i diversos regals.\n_START_SECTION_\nEl darrer segle dels sultans\n_START_PARAGRAPH_\nA Abdallah I Mougne Fani (1792-1803) el va reempla\xc3\xa7ar  un descendent de la branca major de la fam\xc3\xadlia de Hassani al-Shirazi Madoua,  Alaoui I (1803-1821), que Abdallah I havia tingut com el seu visir. El seu fill Abdallah II (1821-1836) el va succeir . Hospitalari, com s\xc3\xb3n tradicionalment els anjuanesos, Abdallah II es va complicar la vida acceptant donar refugi a pr\xc3\xadnceps malgaixos expulsats de Madagascar. _NEWLINE_A Mayotte, governada per Boina Combo, te\xc3\xb2ricament vassall del sult\xc3\xa0 d\'Anjouan, va ser acollit el 1832 el pr\xc3\xadncep Andriantsoli (Dia-Ntsoli), destronat com a rei de Boina a Madagascar. Ajudat per alguns dels seus subjectes que l\'havien acompanyat en el seu exili, va tenir \xc3\xa8xit en  pocs anys en eliminar el sult\xc3\xa0 leg\xc3\xadtim i prendre el seu lloc. Per restaurar els seus drets d\'alta sobirania, Abdallah II va organitzar el 1835 una expedici\xc3\xb3 reeixida a Mayotte; els gran notables de l\'illa van confirmar els drets del sult\xc3\xa0 d\'Anjuan per un tractat que fou aprovat en pres\xc3\xa8ncia d\'un representant del governador brit\xc3\xa0nic del Cap, el 19 de novembre de 1835. Andriantsoli va ser nomenat governador de Mayotte; per\xc3\xb2 va rebutjar r\xc3\xa0pidament qualsevol sobirania i es va proclamar altre cop sult\xc3\xa0 de Mayotte. No obstant aix\xc3\xb2, tement amb ra\xc3\xb3, una nova acci\xc3\xb3 del sult\xc3\xa0 d\'Anjouan per recuperar els seus drets, i la planificaci\xc3\xb3 per recuperar un punt de suport a Madagascar, es va afanyar a posar-se en contacte amb representants del governador de l\'illa Borb\xc3\xb3, per vendre Mayotte a Fran\xc3\xa7a. _NEWLINE_A Anjuan mateix, Abdallah II havia donat refugi al hova Ramanateka, governador de Majunga, i pretendent a la successi\xc3\xb3 del rei de Madagascar, Radama I. Acollit el 1828, Ramanateka va intentar el 1831 enderrocar al seu benefactor; per desfer-se de Ramanateka, Abdallah II el va enviar a Moheli, amb el t\xc3\xadtol de governador. Ramanetaka es va fer musulm\xc3\xa0 i no va trigar a proclamar-se sult\xc3\xa0. Despr\xc3\xa9s d\'una primera expedici\xc3\xb3 per recuperar els seus drets, Abdallah va patir un naufragi que el va tirar a la costa de Moheli. Fet presoner per Ramanetaka, va hacer de cedir Anjoan a Ramanateka (1832) que hi va nomenar sult\xc3\xa0 a Ali ben Salim, per\xc3\xb2 el 1833 els brit\xc3\xa0nics van restablir a Abdallah per la for\xc3\xa7a. El 1835 o 1836 Ramanateka fou derrotat a Moheli pel sakalava Adriantsoli i Moheli va retornar a poder d\'Anjuan; per\xc3\xb2 despr\xc3\xa9s Adriantsoli fou nomenat governador de Mayotte, illa on es va revoltar i que va cedir a Fran\xc3\xa7a (1841) sense autoritzaci\xc3\xb3 del sult\xc3\xa0. Ramanateka va acabar recuperant Moheli i fent presoner a Abdallah II que va morir molt aviat a les seves presons._NEWLINE_Aquesta captura, una situaci\xc3\xb3 bastant sense precedents per als anjuanesos, va fer que fos extremadament dif\xc3\xadcil la successi\xc3\xb3 Abdallah II; el seu fill, Alaoui II (1836-1840), amb ganes de venjar al seu pare, nom\xc3\xa9s va aconseguir debilitar la seva posici\xc3\xb3, ja que els seus oncles, germans, Abdullah II, consideraven perillosa i sense esperan\xc3\xa7a d\'una expedici\xc3\xb3 de c\xc3\xa0stig contra Ramanateka. De 1837 a 1840, una situaci\xc3\xb3 similar a l\'anarquia va predominar a Anjouan; al novembre de 1840, Alaoui II va abandonar el poder i va fugir a Mo\xc3\xa7ambic. Un germ\xc3\xa0 d\'Abdallah II, fill com ell del Sult\xc3\xa0 Alaoui I, pr\xc3\xadncep Hassan Said, va prendre el poder sota el nom de Salim II ben Alaoui (1840-1855)._NEWLINE_Aquest immediatament va reafirmar "la doctrina constant dels sultans d\'Anjouan en relaci\xc3\xb3 amb les dues petites illes. Igual que Moheli, Mayotte era part integral dels seus dominis, i nom\xc3\xa9s ell la podria cedir a qualsevol pot\xc3\xa8ncia" (agost de 1840). Una nova expedici\xc3\xb3 d\'Anjouan a Mayotte, al novembre de 1840, fou un semi-frac\xc3\xa0s. Potser per aix\xc3\xb2, quan l\'enviat de Fran\xc3\xa7a va arribar a la cort de Salim II per notificar la imminent venda de Mayotte (el tractat amb Andriantsoly es va signar el 25 de d\'abril de 1841) "nom\xc3\xa9s va poder repetir les declaracions que havia fet a l\'agost de l\'any anterior: Andriantsoly, proclamat sult\xc3\xa0 de Mayotte, havia fet una usurpaci\xc3\xb3 pura i simple; i, ell mateix, l\'amo leg\xc3\xadtim de l\'illa, no tenia cap intenci\xc3\xb3 de cedir-la. Davant de la resoluci\xc3\xb3 dels francesos per\xc3\xb2, va preferir comprom\xc3\xads, dient que donava el seu consentiment per a la transfer\xc3\xa8ncia a canvi de les rendes duaneres del port de Mayotte._NEWLINE_El sult\xc3\xa0 Salim II va morir l\'agost de 1855. El seu fill, que havia rebut una educaci\xc3\xb3 de tipus europeu  a Port Louis, li va succeir sota el nom d\'Abdallah III (1855-1891). El t\xc3\xadtol de sult\xc3\xa0, anteriorment prestigi\xc3\xb3s, s\'havia devaluat a la segona meitat del segle XIX per l\'\xc3\xbas que en va fer molts petits l\xc3\xadders musulmans. Abdallah III va preferir ser anomenat Rei d\'Anjuan, un t\xc3\xadtol que li va ser reconeguda pels c\xc3\xb2nsols brit\xc3\xa0nics a Zanz\xc3\xadbar, i pels plantadors estrangers.\n_START_SECTION_\nEl sultanat\n_START_PARAGRAPH_\nFundat com un estat de tipus mon\xc3\xa0rquic, amb car\xc3\xa0cter hereditari temperat per una selecci\xc3\xb3 electiva, la realitat de la naci\xc3\xb3 fou encara afirmada per la reivindicaci\xc3\xb3 de sobirania d\'Anjuan sobre Mayotte i Moheli. Ja s\'esmenta a principis del segle XVII (1614) per Walter Payton. Diverses expedicions van tractar de restaurar el domini (a m\xc3\xa9s de les ja indicades m\xc3\xa9s amunt, n\'hi va haver el 1750, 1789 i 1794. Fins i tot sembla que alguns sobirans d\'Anjuan van somiar amb l\'ampliaci\xc3\xb3 de la seva autoritat a Grande Comore (Gran Comora), i de vegades van enviar tropes a les guerres que van assolar l\'illa. No obstant aix\xc3\xb2, el manteniment estricte d\'aquestes afirmacions encara era dif\xc3\xadcil a causa de la insularitat; s\'enfrontava, especialment al segle XIX, a les pretensions de sobirania que, en refer\xc3\xa8ncia a un passat molt lluny\xc3\xa0, els sultans de Zanz\xc3\xadbar i Mascat expressaven sobre la Gran Comora i Moheli (per\xc3\xb2, significativament, mai sobre Anjuan). D\'altra banda, sota la pressi\xc3\xb3 de Fran\xc3\xa7a aspirant a la conquesta de tot l\'arxip\xc3\xa8lag, els sultans d\'Anjuan finalment hi van renunciar despr\xc3\xa9s de la p\xc3\xa8rdua de Mayotte. _NEWLINE_La manera com el sultanat d\'Anjuan tractaven amb les pot\xc3\xa8ncies europees tamb\xc3\xa9 confirma l\'exist\xc3\xa8ncia objectiva d\'un estat nacional, l\'\xc3\xbanic a l\'arxip\xc3\xa8lag que era reconegut com a tal. Hi va haver nombrosos contactes entre el sult\xc3\xa0 d\'Anjuan i representants del govern franc\xc3\xa8s durant els esdeveniments que havien de portar a la venda de Mayotte._NEWLINE_De la mateixa manera hi va haver projectes de tractats per a l\'establiment dels anglesos (1770, 1803, 1824) o francesos (1774, 1816, 1819) en el sultanat. Projectes que van xocar amb la retic\xc3\xa8ncia dels sultans d\'Anjuan per lligar-se a les pot\xc3\xa8ncies estrangeres de les que no entenen l\'idioma, i que pensaven que no podien confiar (el tractat de 1884 amb Fran\xc3\xa7a, amb variacions significatives entre el text franc\xc3\xa8s i el text shindzwani, tristament il\xc2\xb7lustren com aquesta desconfian\xc3\xa7a era justificada)._NEWLINE_Per\xc3\xb2 al comen\xc3\xa7ament del segle XIX, va n\xc3\xa9ixer el gran moviment de l\'imperialisme colonial que va culminar amb la presa de control per la for\xc3\xa7a del continent afric\xc3\xa0 per les pot\xc3\xa8ncies europees. Des de 1840, les negociacions per establir tractats amb l\'estat d\'Anjuan es van recolzar en la pres\xc3\xa8ncia de vaixells de guerra de la naci\xc3\xb3 en q\xc3\xbcesti\xc3\xb3 a Mutsamudu, limitant \xc3\xb2bviament la lliure voluntat del sobir\xc3\xa0.\n_START_SECTION_\nEstabliment del protectorat\n_START_PARAGRAPH_\nEl 1843, el sult\xc3\xa0 Selim II no es va poder oposar a un tractat de protectorat que li "va suggerir" Fran\xc3\xa7a, m\xc3\xa9s que a canvi d\'una declaraci\xc3\xb3 de renuncia a tots els drets a Mayotte el 19 de setembre de 1843. Dos vaixells de guerra francesos estaven ancorats al port, i amena\xc3\xa7aven la capital._NEWLINE_Salim II va considerar, a continuaci\xc3\xb3, compensar les pressions de Fran\xc3\xa7a, signant amb Anglaterra un tractat antiesclavista (8 de novembre de 1844), que nom\xc3\xa9s li va donar quatre mesos per retirar  l\'esclavatge, cosa que era completament irreal. Va exigir l\'establiment d\'un consolat de la Gran Bretanya a Mutsamudu, portat a terme el 1848, i va concloure un tractat comercial anglo-anjouan\xc3\xa8s el 3 de juny de 1850. Tamb\xc3\xa9 va obrir el seu estat a l\'establiment d\'un colon angl\xc3\xa8s, William Sunley (1852), a comerciants indis i m\xc3\xa9s tard a un metge nord-americ\xc3\xa0, BF Wilson, de qui esperava rebre una cura, a qui li va donar una concessi\xc3\xb3 agr\xc3\xadcola bastant gran a Patsy, prop de Mutsamudu._NEWLINE_Feli\xc3\xa7 coincid\xc3\xa8ncia, es va trobar que el govern de Llu\xc3\xads Felip, despr\xc3\xa9s de diversos intents fallits el 1843, va decidir al maig de 1844 de no fer efectius aquests projectes de protectorat. Fran\xc3\xa7a en aquell temps es dedicava a consolidar i organitzar la seva presa de possessi\xc3\xb3 de Mayotte, i buscava evitar accions no desitjades que posessin definitivament Anjuan en  bra\xc3\xa7os dels anglesos. Regularment, els vaixells de guerra francesos van continuar arribant a Mutsamudu; per\xc3\xb2 era, per ara, en un nou clima d\'amistat i cooperaci\xc3\xb3.\n_START_SECTION_\nDarrers regnats\n_START_PARAGRAPH_\nQuan els francesos van prendre Mayotte el 1841 (oficial el 1843), els brit\xc3\xa0nics de l\'Illa Maurici va considerar apropiat establir un c\xc3\xb2nsol a Anjuan. William Sunley,  es va traslladar all\xc3\xa0 el 1852 i es va convertir en conseller del sult\xc3\xa0 Selim o Salim, al que va ajudar a garantir la seva successi\xc3\xb3 en la persona del seu fill Abdallah III. Abans de la seva mort, Salim va garantir a Sunley una concessi\xc3\xb3 de quaranta anys al sud de Domoni, davant d\'un bon port, una zona que arribava a les 280 hest\xc3\xa0rees. Amb 500 treballadors, l\'angl\xc3\xa8s va crear una bella plantaci\xc3\xb3, descrita en 1861 per l\'explorador Livingston, que va venir a demanar-li homes per les seves exploracions africanes. El 1873 Sunley tenia quatre assistents europeus i 800 treballadors remunerats o esclaus de n\xc3\xb2mina treballant  per tres cinquenes parts del percebut pels seus amos, principalment Abdallah  III. L\'americ\xc3\xa0 Wilson arribat el 1871, a poc a poc va prendre el lloc de Sunley com a assessor estranger del sult\xc3\xa0; va obtenir d\'Abdallah III la concessi\xc3\xb3 de 2.000 hect\xc3\xa0rees amb un contracte d\'arrendament de trenta anys a Patsy, en les muntanyes de Mutsamudu._NEWLINE_El 1851 Estats Units va enviar vaixells a Anjouan, i va imposar al sultanat un tractat comercial privilegiat._NEWLINE_A la mort de Salim II, el 1855, el seu fill Abdallah III, el va succeir sense problemes (1855-1891). Va semblar ansi\xc3\xb3s per mantenir bones relacions amb un poder formal del que el seu pare havia experimentat el perill; va proporcionar a Dzaoudzi bous i va pagar per al servei postal que Fran\xc3\xa7a va assegurar a la col\xc3\xb2nia; tamb\xc3\xa9 es va aprofitar de l\'activitat comercial de la gran col\xc3\xb2nia d\'anjuanesos a Mayotte.  La pau que va regnar aleshores durant quaranta anys va permetre que el sult\xc3\xa0 de absentar-se per una vista a Maurici i Reuni\xc3\xb3 per rebre tractament m\xc3\xa8dic (sense gaire \xc3\xa8xit)._NEWLINE_Per\xc3\xb2 la situaci\xc3\xb3 era madura per l\'establiment del domini franc\xc3\xa8s. La conclusi\xc3\xb3 dels tractats, i la introducci\xc3\xb3 de grans propietaris estrangers en el territori desestabilitzaria gradualment el pa\xc3\xads. L\'esclavitud encara era florent a la regi\xc3\xb3, fins i tot en les col\xc3\xb2nies franceses de Reuni\xc3\xb3 i Mayotte. Era la pe\xc3\xa7a central de les estructures socioecon\xc3\xb2miques de les illes tropicals. La seva eliminaci\xc3\xb3, tot i que era leg\xc3\xadtima i desitjable, nom\xc3\xa9s podia fer-se de forma gradual sin\xc3\xb3 es volia alterar el delicat equilibri pol\xc3\xadtic d\'una naci\xc3\xb3 en la qual la monarquia havia de tenir en compte a una aristocr\xc3\xa0cia de notables que tenien institucionalment alguna cosa a dir en l\'adhesi\xc3\xb3 i manteniment al poder del sobir\xc3\xa0. El 1866, Fran\xc3\xa7a va establir un virtual protectorat a Anjouan, i fins i tot utilitza la marina per v\xc3\xa8ncer les retic\xc3\xa8ncies del sult\xc3\xa0._NEWLINE_Encara que els brit\xc3\xa0nics van fer signar acords als reis de les Comores per posar fi a la tracta (el 1844 a Anjuan, el 1854 a Moheli i el 1861 a Ngazidja o Gran Comora), aquests acords no foren respectats, especialment quan els signants eren expulsats del poder. El comer\xc3\xa7 d\'esclaus seguia sent crucial per a l\'enriquiment dels reis i per la seva perman\xc3\xa8ncia en el poder al segle XIX. La colonitzaci\xc3\xb3 de Mayotte va obrir un mercat molt proper. El 1849, a trav\xc3\xa9s dels seus gendres anjuanesos, el rei de Bambao (Ngazidja/Grande Comore) Ahmad conegut com a Mwenye Mkuu va negociar amb els francesos la contractaci\xc3\xb3 dels treballadors que enviava a Mayotte. El comandant de Mayotte senyalava el 1860 els drets de sortida cobrats pels sultans d\'Anjuan i Gran Comora per cada un dels homes, i les despeses de corretatge dels ministres i dels int\xc3\xa8rprets, que enriquien una petita elit._NEWLINE_La lluita contra l\'esclavitud no preocupava als propietaris d\'Anjouan, tant colons com notables. Sunley (tot i el tractat anglo-anjouan\xc3\xa8s de 1845) i Wilson, aix\xc3\xad com el sult\xc3\xa0 i tots els notables d\'Anjuan practicaven l\'esclavatge. Per\xc3\xb2 com que Sunley, c\xc3\xb2nsol de la Gran Bretanya, va ser el primer a fer-ho - cosa que li va retreure que el seu amic, el gran Livingstone, durant les seves visites a Domoni - es va deixar en suspens el tractat de 1844. La preocupaci\xc3\xb3 dels amos, la impaci\xc3\xa8ncia dels esclaus als que s\'havia fet una promesa d\'alliberament, va fer cr\xc3\xa9ixer un estat d\'\xc3\xa0nim revolucionari, accelerat amb la not\xc3\xadcia de la lluita contra el tr\xc3\xa0fic a la zona (captura de vaixells d\'esclaus; emancipaci\xc3\xb3 dels esclaus a Mayotte al juliol de 1847, intents d\'humanitzaci\xc3\xb3 de l\'esclavatge dirigits per Sunley fins i tot a Anjuan).  Les pressions estrangeres de tota mena van complicar la tasca del sult\xc3\xa0, i especialment soscavaven la seva autoritat._NEWLINE_Primer va ser la pressi\xc3\xb3 dels Estats Units, amb el tractat d\'"amistat i comer\xc3\xa7" de 4 octubre 1879, signat sota l\'amena\xc3\xa7a dels canons de la fragata Ticonderoga al port de Mutsamudu. Llavors, per donar suport al seu compatriota Wilson, les visites de vicec\xc3\xb2nsol dels Estats Units a Zanz\xc3\xadbar, va apar\xc3\xa8ixer el vapor Akola al novembre de 1884 i el Comodor Harrington, a bord de la corbeta Juanita un any m\xc3\xa9s tard._NEWLINE_En el costat angl\xc3\xa8s les intervencions freq\xc3\xbcents dels c\xc3\xb2nsols, Napier i despr\xc3\xa9s Sunley, es van barrejar a les lluites de poder, advocant pels comerciants de l\'\xc3\x8dndia, sovint prenent el costat de l\'oposici\xc3\xb3 local. Hi va haver principalment el tractat de 1882 que prohibia immediatament el comer\xc3\xa7 d\'esclaus, i fixava el 4 d\'agost de 1889 com a termini per a l\'emancipaci\xc3\xb3 de tots els esclaus en el territori d\'Anjuan . A aix\xc3\xb2 va seguir, el 1884, una revolta d\'esclavistes criticant al sult\xc3\xa0 per haver signat aquest comprom\xc3\xads; Abdallah III s\'hi va enfrontar amb \xc3\xa8xit. Per\xc3\xb2 haver de cedir a la pressi\xc3\xb3 estrangera, cosa que li va soscavar el seu prestigi i autoritat.\n_START_SECTION_\nNou protectorat\n_START_PARAGRAPH_\nHi va haver, sobretot, despr\xc3\xa9s de la Confer\xc3\xa8ncia de Berl\xc3\xadn (1884-1885), que havia donat a Fran\xc3\xa7a via lliure al canal de Mo\xc3\xa7ambic (26 de febrer de 1885), una represa de l\'acci\xc3\xb3 imperialista de Fran\xc3\xa7a, que portaria a la naci\xc3\xb3 d\'Anjuan a la ru\xc3\xafna en pocs anys._NEWLINE_El 21 d\'abril de 1886, el sobir\xc3\xa0 signava amb el representant de Fran\xc3\xa7a un conveni consagrant "les relacions d\'amistat existents des de feia temps" i garantia "la preponder\xc3\xa0ncia de Fran\xc3\xa7a a Anjuan." Va fer inscriure els drets del pr\xc3\xadncep Salim, el seu fill gran, a succeir-lo. Per\xc3\xb2, al mateix temps, el text franc\xc3\xa8s l\'obligava a "no fer tractats amb qualsevol altre naci\xc3\xb3 i no concedir drets als estrangers sense el consentiment de Fran\xc3\xa7a" i "prendre les mesures per a l\'abolici\xc3\xb3 de l\'esclavatge en el seu regne ". El  conveni, per\xc3\xb2, va ser curta durada, ja que el govern franc\xc3\xa8s volia concretar-lo mitjan\xc3\xa7ant la instal\xc2\xb7laci\xc3\xb3 d\'un resident franc\xc3\xa8s i la creaci\xc3\xb3 d\'una escola francesa a Mutsamudu, m\xc3\xa9s del que Abdallah III pensava concedir. Al mes d\'agost, va protestar contra serioses difer\xc3\xa8ncies entre els texts swahili i franc\xc3\xa8s. _NEWLINE_Amb l\'esperan\xc3\xa7a d\'obligar-lo, Fran\xc3\xa7a va enviar a l\'octubre el creuer Le Limier a Mutsamudu. Per\xc3\xb2 el sult\xc3\xa0 es va seguir oposant; sabia que si cedia, seria deposat per tra\xc3\xafci\xc3\xb3 al pa\xc3\xads i a l\'Islam. Els seus germans, Mohammad i Othman, estaven a punt per prendre el poder. Per tant, va rebutjar m\xc3\xa9s concessions, i va tractar en va d\'atraure els anglesos de Maurici._NEWLINE_Un nou intent d\'intimidaci\xc3\xb3 al desembre, amb el creuer Nyelly, va ser igualment infructu\xc3\xb3s. Llavors Fran\xc3\xa7a va tirar pel dret, amb l\'enviament d\'una esquadra real de quatre vaixells, entre els quals dos creuers, el 22 de mar\xc3\xa7 de 1887, sota el comandament del capit\xc3\xa0 de vaixell Dorlodot des Essarts, cap de la Divisi\xc3\xb3 Naval de l\'Oce\xc3\xa0 \xc3\x8dndic. Aquesta esquadra va desembarcar una for\xc3\xa7a expedicion\xc3\xa0ria de quatre companyies, que envoltaren la capital, la van ocupar i van fer  presoner al pr\xc3\xadncep hereu Salim.  _NEWLINE_Abdallah III nom\xc3\xa9s va poder signar, sota la for\xc3\xa7a, la legislaci\xc3\xb3 que permetia la instal\xc2\xb7laci\xc3\xb3 d\'un resident franc\xc3\xa8s que com a "representant d\'una naci\xc3\xb3 amiga, no intervindria en el govern del sultanat" (26 de mar\xc3\xa7 de 1887).  Aquest text, que representava als ulls del comodor el m\xc3\xa0xim que podia ser requerit al sobir\xc3\xa0 sense fer caure el pa\xc3\xads en la revoluci\xc3\xb3, no va aconseguir el consentiment del govern franc\xc3\xa8s, que es va negar a ratificar-lo. A trav\xc3\xa9s del resident Troupel va imposar el 8 d\'octubre de 1887 un nou tractat, que retornava a la versi\xc3\xb3 francesa del tractat de 21 d\'abril de 1886, especificant la instal\xc2\xb7laci\xc3\xb3 del resident, l\'establiment d\'un tribunal mixt i la fundaci\xc3\xb3 d\'una escola francesa a Mutsamudu._NEWLINE_Malalt, gaireb\xc3\xa9 cec, es va veure envoltat entre les exig\xc3\xa8ncies de l\'imperialisme franc\xc3\xa8s i la resist\xc3\xa8ncia dels seus subjectes, principalment dels seus propis germans, que van veure una amena\xc3\xa7a mortal per a la cultura anjuanesa (Islam, drets dels notables, esclaus), confrontada davant greus dificultats financeres posteriors a la fallada de la plantaci\xc3\xb3, que per consell dels europeus, havia tractat de crear a Bambao; Abdallah III estava esgotat._NEWLINE_Fran\xc3\xa7a va tenir a b\xc3\xa9, a continuaci\xc3\xb3, reempla\xc3\xa7ar a Troupel per un metge, el Dr. Ormi\xc3\xa8res, que sembla haver adquirit al principi, la confian\xc3\xa7a del sult\xc3\xa0 i la poblaci\xc3\xb3. Va recomanar per calmar el descontentament dels notable esclavistes, publicar un dahir (decret)  abolicionista que va temperar la mesura per l\'obligaci\xc3\xb3 dels lliberts de romandre deu anys al servei dels seus amos (26 de gener de 1889). Va ser molt mal rebut per la poblaci\xc3\xb3 d\'esclaus. Poc despr\xc3\xa9s (17 de mar\xc3\xa7 de 1889) Ormi\xc3\xa8res es va fer recon\xc3\xa8ixer el dret a interferir en el govern intern del soldanat. Tant amos com esclaus sentien la pressi\xc3\xb3 francesa i la popularitat d\'Anglaterra va anar en augment, i a tot arreu la revolta estava a l\'orde del dia. Es va evitar nom\xc3\xa9s per l\'estacionament, a Mutsamudu, de vaixells de guerra francesos que se succeeixen els uns als altres durant diversos mesos. La resist\xc3\xa8ncia es va veure obligada llavors, del costat del govern, a actuar tant com fos possible, com  si no existissin els acords; i, pel costat de la gent, a fer gestos hostils cap al resident franc\xc3\xa8s. En aquestes circumst\xc3\xa0ncies, Fran\xc3\xa7a va decidir retirar temporalment el Dr. Ormi\xc3\xa8res i tancar els edificis de la resid\xc3\xa8ncia (21 de gener 1891)._NEWLINE_Per\xc3\xb2 el 2 de febrer de 1891, el sult\xc3\xa0 Abdallah III va morir. El seu fill Salim el va succeir; per\xc3\xb2 va haver d\'enfrontar immediatament a un aixecament d\'esclaus i dels agricultors de les muntanyes (Koni i Nioumak\xc3\xa9l\xc3\xa9) que es van reunir al voltant del Pr\xc3\xadncep Said Othman, el germ\xc3\xa0 d\'Abdallah III, que es va proclamar sult\xc3\xa0 i va emetre un dahir d\'alliberament immediat dels esclaus. Els rebels van envair i van saquejar Mutsamudu i Domoni, matant a unes tres-centes persones que no van poder escapar. Aquests trastorns van fer intervenir a Fran\xc3\xa7a, a petici\xc3\xb3 del clan al.Masila, que el 23 d\'abril de 1891 va enviar una esquadrilla de quatre vaixells, que despr\xc3\xa9s de desembarcar una for\xc3\xa7a expedicion\xc3\xa0ria de mil homes, van ancorar a la capital i la van bombardejar i van instal\xc2\xb7lar com a sult\xc3\xa0 a un home de palla franc\xc3\xa8s, el pr\xc3\xadncep Said Omar, n\xc3\xa9t d\'Abdallah I, que vivia a Mayotte des de 1846, despr\xc3\xa9s d\'haver afavorit la compra de l\'illa per part de Fran\xc3\xa7a. La for\xc3\xa7a expedicion\xc3\xa0ria estava operant a Anjouan; i malgrat certa resist\xc3\xa8ncia, especialment a causa dels agricultors de les muntanyes (Koni Ngani en particular) es va apoderar de l\'illa. La naci\xc3\xb3 d\'Anjouan naci\xc3\xb3 es va enfonsar a la nit; aix\xc3\xb2 duraria un segle. A la mort de Said Omar el 1893 el seu fill, nascut a Mayotte, Said Muhammed, el va succeir. Les possessions dels sult\xc3\xa0 i els seus germans podien ser considerades pels colonialistes com a domanials, sense oposici\xc3\xb3 per part del clan al-Masila, que estava satisfet de veure als seus rivals desposse\xc3\xafts. la colonitzaci\xc3\xb3 de la terra va arribar a ser esbiaixada en aquest context. A Mutsamudu, el palau de Abdallah III, davant de la mesquita, indegudament recuperat per Said Omar, va esdevenir un edifici administratiu per complir diverses funcions. El tribunal es va instal\xc2\xb7lar en una altra casa antiga. A Bambao el Mtsanga, palau modern d\'Abdallah III situat en terrenys agr\xc3\xadcoles, es va convertir en centre colonial, on inicialment sacerdots vinguts regularment des de Mayotte ensenyaven catecisme als nens de les quinze fam\xc3\xadlies franceses que residien al poble de plantaci\xc3\xb3 abans va esdevenir la resid\xc3\xa8ncia del director de la "Societat Bambao". Diversos materials del domini agr\xc3\xadcola de Maharani (prop de Bambao) foren transferits primer a Bambao, \xc3\xa0rea arrendada al colon Boin el 1893 i a l\'any seg\xc3\xbcent amb un contracte d\'arrendament de vint-i-nou anys; m\xc3\xa9s tard ser\xc3\xa0 transferit el 1923 al domini de Pomoni al sud per la Societat colonial de Bambao, que es va convertir en titular de tots aquests llocs.\n_START_SECTION_\nEstabliment de la col\xc3\xb2nia\n_START_PARAGRAPH_\nDes de 1892, el poder a les illes Comores fou exercit pels residents governadors (subordinats a Mayotte), que a poc a poc havien assolit tot el poder. Les possessions colonials constitu\xc3\xafen gaireb\xc3\xa9 la meitat de la Grande Comore, el 40% d\'Anjouan i el 20% de Moheli. A continuaci\xc3\xb3, les illes es convertiren en col\xc3\xb2nia de "Mayotte i depend\xc3\xa8ncies." A mesura que el treball es torna cada vegada m\xc3\xa9s car a Reuni\xc3\xb3, Comores, oblidades pel govern central, oferiren als colons i les societats colonials (com Bambao) millors perspectives i una mica de la m\xc3\xa0 d\'obra necess\xc3\xa0ria per a les plantacions de plantes arom\xc3\xa0tiques i vainilla. Durant aquest per\xc3\xadode, els colons van privar completament als agricultors de les Comores de les seves terres i els van utilitzar en les plantacions colonials com "contractats". L\'idioma oficial va esdevenir el franc\xc3\xa8s, l\'ensenyament va passar de l\'\xc3\xa0rab al franc\xc3\xa8s. L\'\xc3\xbas del suahili per\xc3\xb2, va continuar en el comer\xc3\xa7._NEWLINE_El 1904 les quatre illes van quedar unides com a col\xc3\xb2nia \xc3\xbanica de Mayotte i depend\xc3\xa8ncies sense administracions separades per les illes. Va seguir el 9 d\'abril de 1908, un segon decret incorporant Mayotte i les seves depend\xc3\xa8ncies oficiosament a Madagascar, incorporaci\xc3\xb3 feta oficial el 25 de juliol de 1912 per\xc3\xb2 que no fou efectiva fins al 23 de febrer de 1914 (territori de Comores com a districte dins de la col\xc3\xb2nia de Madagascar). La situaci\xc3\xb3 va durar fins al 1946 quan les Comores foren segregades de Madagascar i constitu\xc3\xafdes en Territori d\'Ultramar separat.'